|  |
| --- |
| grb_hrvatske  REPUBLIKA HRVATSKA |
|
| BRODSKO-POSAVSKA ŽUPANIJA |
| OPĆINA GARČIN  OPĆINSKO VIJEĆE |

Klasa: 021-01/20-01/22

Ur.broj: 2178/06-20-01-01

Garčin, 27. ožujka 2020. god.

***ČLANOVIMA OPĆINSKOG VIJEĆA***

**PREDMET: 24*. sjednica Općinskog vijeća*** - p o z i v –

### 

### Sazivam 24. sjednicu Općinskog vijeća Općine Garčin koja će se održati

***03. travnja 2020.god. (ponedjeljak) u 17,30\_sati***

Sjednica će se održati u prostorijama općine Garčin, a predložen je slijedeći

#### DNEVNI RED

**- Usvajanje Zapisnika sa 23. sjednice Općinskog vijeća**

1. **Vijećnička pitanja,**
2. **Prijedlog i donošenje Odluke o usvajanju Izvješća o radu načelnika Općine Garčin za razdoblje srpanj – prosinac 2019. godine,**
3. **Prijedlog i donošenje Odluke o usvajanju Izvješća komisije za popis dugotrajne imovine, sitnog inventara, novčanih sredstava te obveza i potraživanja Općine Garčin sa stanjem 31.12.2019. godine,**
4. **Prijedlog i donošenje Odluke o raspodjeli rezultata poslovanja na dan 31.12.2019.**
5. **Prijedlog i donošenje Odluke o provedbi Plana gospodarenja otpadom Općine Garčin,**
6. **Prijedlog i donošenje Odluke o usvajanju Izvješća o primjeni agrotehničkih mjera u 2019. godini na području Općine Garčin,**
7. **Prijedlog i donošenje Odluke o usvajanju Izvješća o utrošku sredstava ostvarenih od promjene namjene poljoprivrednog zemljišta u vlasništvu RH na području Općine Garčin u 2019. godini,**
8. **Prijedlog i donošenje Odluke o usvajanju Izvješća o utrošku sredstava ostvarenih od zakupa, prodaje, prodaje izravnom pogodbom, privremenog korištenja i davanje na korištenje izravnom pogodbom poljoprivrednog zemljišta u vlasništvu RH na području Općine Garčin u 2019. godini,**
9. **Prijedlog i donošenje Odluke o usvajanju Izvješća o stanju sigurnosti na području Općine Garčin za 2019. godinu,**
10. **Prijedlog i donošenje Odluke o usvajanju Procjene ugroženosti od požara i tehnološke eksplozije i Plana zaštite od požara,**
11. **Prijedlog i donošenje Provedbenog plana unapređenje zaštite od požara na području Općine Garčin za 2020. godinu,**
12. **Rasprava i donošenje Zaključka / Odluke oko nenaplaćivanja komunalne naknade za 1. kvartal 2020. godine**

U skladu sa navedenom situacijom oko pridržavanja mjera za suzbijanje koronavirusa COVID-19, 24. sjednica Općinskog vijeća Općine Garčin će se održati na način da se na istu neće dolaziti već će se o predloženim točkama dnevnog reda svaki vijećnik očitovati putem emaila.

Ukoliko ima kakvih sugestija u pogledu nekih novih točaka dnevnog reda, mole se vijećnici da se o tome očituju do četvrtka, 02.04.2020. u 12:00 kako bi se dnevni red eventualno mogao nadopuniti, odnosno izmijeniti.

Uz ovaj poziv, u prilogu se nalaze i pojedina Izviješća, Odluke o usvajanju pojedinih izvješća te Planovi vezani uz zaštitu od požara i Procjenu ugroženosti od požara.

O svakoj točki dnevnog reda, svaki pojedini vijećnik se treba očitovati putem maila sa:

**PRIHVAĆA SE**  ili **NE PRIHVAĆA SE.**

Očitovanja vijećnika o pojedinim točkama dnevnog reda priložit će se u zapisnik kao potvrda glasovanja za predloženi dnevni red, odnosno za Odluke koje su predmet dnevnog reda.

Također, mole se vijećnici da se o predloženim točkama dnevnog reda očituju na dan 03. travnja 2020. godine, i to iza 18:00 sati radi vjerodostojnosti i istinitosti glasovanja.

O posljednjoj točki dnevnog reda ne postoji predložak Odluke, već je donošenje Zaključka ili Odluke inicirano od strane načelnika imajući u vidu cjelokupnu situaciju oko koronavirusa i eventualnih poteškoća korisnika (stanovnika i gospodarstvenika) sa plaćanjem komunalne naknade za prvi kvartal 2020. godine.

Godišnje zaduženje za komunalnu naknadu iznosi oko 430.000,00 kuna (3 kvartala po 143.000,00 kn), odnosno naplata komunalne naknade po zaduženju iznosi oko 70 % = 300.000,00 kn na godišnjoj razini (3 kvartala po 100.000,00 kn).

Dakle u odnosu na gore navedene brojke, predloženo nenaplaćivanje za prvi kvartal 2020. godine iznosilo bi 100.000,00 kn.

U prilogu se nalazi i predložak glasovanja o pojedinoj točki dnevnog reda, te je za svaku točku dnevnog reda potrebno IZA glasa ''PRIHVAĆA SE'' ili ''NE PRIHVAĆA SE'' staviti znak X kao potvrda glasovanja o predloženoj točki dnevnog reda.

Dovoljno je kliknuti na kvadratić iza predloženog glasovanja kako bi se pojavio znak X u kvadratiću. Ukoliko ste krivo kliknuli, za brisanje znaka X iz kvadratića, ponovno kliknite mišem na taj kvadratić i znak X će se izbrisati.

Zapisnik sa 23. sjednice nismo bili u mogućnosti izraditi zbog zauzetosti oko izdavanja propusnica.

Izvješće o stanju sigurnosti u prometu još uvijek nije pristiglo od Policijske uprave Brodsko-posavske iako je zatraženo, te će se točka dnevnog reda broj 9. izuzeti od glasovanja ukoliko Izvješće ne pristigne do četvrtka, 02.04.2020. u 12:00 sati.

Molimo da se sjednici odazovete u zakazano vrijeme, a svoju eventualnu nemogućnost pristupa internetu prijavite na 035 / 422 - 442.

Nakon glasovanja o točkama dnevnog reda, molimo Vas da dokument o glasovanju pošaljete na: [garcin.opcina@gmail.com](mailto:garcin.opcina@gmail.com) (iza 18:00 sati dana 03.04.2020.)

PREDSJEDNIK OPĆINSKOG VIJEĆA

Mato Jerković